Digipalvelu tekee Janakkalan leikkipuistoista liikuntapaikkoja – Hämeen Sanomat
Digipalvelu tekee Janakkalan leikkipuistoista liikuntapaikkoja
31.8.2019 10:57 Päivitetty 31.8.2019 10:58 Juho Peltoniemi
Liikuntavinkit löytyvät netin karttasovelluksesta ja puistoihin sijoitetuista QR-koodeista.
Palveuun ladatut paikat löytyvät Janakkalan kunnan verkkosivustolta. Kuvakaappaus.
Janakkalan kunta rohkaisee asukkaita liikkumaan uuden Oma liikunta -digipalvelun avulla, jossa kunnan leikkipuistojen ja liikuntapaikkojen välineisiin räätälöityjä liikkeitä esitellään opastusvideoin.
Videoita pääsee katsomaan joko netin karttasovelluksen tai paikan päällä laitteissa olevien QR-koodien kautta. QR-koodin takaa paljastuu video, jossa neuvotaan mitä kyseisessä paikassa tai laitteessa voi tehdä ja miten liikkeet suoritetaan turvallisesti. Palvelussa voi myös jättää palautetta liikuntapaikoista ja -laitteista.
QR-koodin voi lukea ilmaisilla sovelluskaupasta puhelimeen ladattavilla sovelluksilla. Koodin lukemisen jälkeen puhelin avaa oikean verkkosivun.
Tutustu karttasovellukseen tästä linkistä. HäSa
AsiasanatOma liikunta